钦定古今图书集成/明伦汇编/氏族典/第263卷 > 王源中
## 钦定古今图书集成/明伦汇编/氏族典/第263卷 > 王源中

按《唐书卢景亮传》：“王源中，字正蒙，擢进士、宏辞，累迁左补阙。是时中官领禁兵，数乱法，捕台府吏属系军
中。源中上言：台宪者，纪纲地，府县责成之所，设吏有
罪，宜归有司，无令北军乱。南衙麾下重于仗内。帝纳
之，累转户部郎中、侍郎，擢翰林学士，进承旨学士。源
中嗜酒，帝召之，醉不能见，及寤，忧其慢，不悔不得进”
也。他日又如之，遂失帝意。以疾自言，出为山南西道
节度使，入拜刑部侍郎，未几，领天下节度使。开成三
年卒，赠尚书右仆射。源中澹名利，率身治人，约而简，
当时咨美。